పుణ్యకుమారుని తిప్పలూరి శాసనం

పుణ్యకుమారుని తిప్పలూరి శాసనము  కడప జిల్లా యర్రగుంట్ల మండలం తిప్పలూరు గ్రామంలో ఉంది. దీన్ని రేనాటి చోళరాజు ఎరికళ్ ముత్తురాజు మనుమడు పుణ్యకుమారుని కాలంలో చామణకాలు అనే ఉద్యోగి వేయించినాడు. పుణ్యకుమారుడు రేనాటి చోళరాజుల్లో గొప్పవాడు. దీని లిపి సొగసైన పల్లవ గ్రంథాక్షరములను పోలి ఉంటుంది. ఇది క్రీస్తు. 630. నాటిది కావచ్చును.తెలుగు శాసనాలు  (1975),  రచించినవారు జి. పరబ్రహ్మశాస్త్రి
శాసన విశేషాలు
ఈ శాసనం లోని కొన్ని విశిష్టతలు:
 సంస్ఫ్కత పదప్రయోగం ఎక్కువగా ఉన్న ప్రాచీన శాసనం.
 ఇది క్రియ లేకుండా వాక్యం ముగించిన తొలి శాసనం.
 ఇందులో ఏబది(ఏమ్భది) (50) అనే సంఖ్య చెప్పబడింది.
 ఇది తిథి, వార, నక్షత్ర, హోరలు చెప్పబడిన మొదటి తెలుగు శాసనం.
 శాసనములో ఉన్న కొన్ని పదాలు
 పారదాయ-భారద్యాజ,పుణరుపుష్యం-పునర్వసు,ధ-ధర్మము,మఱున్ఱ పిడుకు-శత్రువులకు పిడుగు

 శాసనం లోని పాఠ్యం 

 స్వస్తిశ్రీ ఎరికల్ల ముతు
 రాజు పుణ్యకుమారున్డు((ఇక్కడ డవత్తును θగా చదవాలి)గణ్య
 మానున్డు(ఇక్కడ డవత్తును θగా చదవాలి)మరున్డ(ఇక్కడ డవత్తును θగా చదవాలి)మద
 ముదితును తమోతమున్డ(ఇక్కడ డవత్తును θగా చదవాలి)యిన వా
 న్డు((ఇక్కడ డవత్తును θగా చదవాలి)చి೯లియ పటుకాను రేనాణ్డే
 ళుచుతక్క೯ పుఱోలపారదాయ
 కిఱెవురు కత్తిమ೯కు తిప೯లూ
 రపనాళకొణ్డ కాత్తి೯య చీకు
 బిదియ సీమవారంబు పుణరు
 పుష్యంబు బృహస్పతి హోర[కా]
 ను ఎమ్బది యె చామణకాలధ[11*]

 శాసనములో భాషా విశేషాలు 

 ఈ శాసనములో ళ కారాలు ల కారంగా మార్పు జరగలేదు
 ఎరికల్ అనే హలంతము ఎరికల్ల అనే అజంతంగా మార్పు కనిపిస్తుంది.
 ఈ శాసనములో కొన్ని పదాలకు అర్థం తెలియకపోవడం వలన వాక్యము అర్థమవ్వటం కష్టముగా ఉంది

 రాజులు వంశప్రస్తావన 

 పుణ్యకూమారుని కొడుకు మొదటి విక్రమాదిత్యుడు
 విక్రమాదిత్యుని కొడుకు శక్తికుమారుడు
 శక్తికుమారుడు రెండవ విక్రమాదిత్యుడు
 రెండవ విక్రమాదిత్యుని కొడుకు సత్యాదిత్యుడు
 విక్రమాదిత్యుని పేరు వచ్చినప్పటికి వీరు బాదామి చాళుక్యల సామంతులని తెలుస్తుంది.

 శాసనములో అర్థం కాని పదాలు 

 కిఱెవురు
 కొణ్డకాత్తి(వలపలగిలక)క

ఇవి కూడా చూడండి
 విరియాల కామసాని గూడూరు శాసనము
 తెలుగు శాసనాలు

మూలాలు

ఇతర లింకులు

వర్గం:తెలుగు శాసనాలు